CELEX: 52015PC0653
Language: sk
Date: 2015-12-16
Title: Návrh ROZHODNUTIE RADY poverujúce na podpis Dohody vo forme výmeny listov medzi Európskou úniou a Čínskou ľudovou republikou podľa článku XXIV:6 a článku XXVIII Všeobecnej dohody o clách a obchode (GATT) 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii

EURÓPSKA KOMISIA
            V Bruseli16. 12. 2015
            COM(2015) 653 final
            2015/0297(NLE)
            Návrh
            ROZHODNUTIE RADY
            poverujúce na podpis Dohody vo forme výmeny listov medzi Európskou úniou a Čínskou ľudovou republikou podľa článku XXIV:6 a článku XXVIII Všeobecnej dohody o clách a obchode (GATT) 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               •Dôvody a ciele návrhu
            
            
               Pristúpením Chorvátskej republiky rozšírila Európska únia svoju colnú úniu. V dôsledku toho sa od Európskej únie podľa pravidiel Svetovej obchodnej organizácie (WTO) vyžadovalo (článok XXIV:6 dohody GATT 1994), aby začala rokovania s členmi WTO, ktorí majú právo rokovať súvisiace s listinou colných koncesií Chorvátska, aby sa nakoniec dohodlo na kompenzačnom vyrovnaní. Takéto vyrovnanie je splatné, ak prijatie vonkajšieho colného režimu EÚ spôsobí zvýšenie ciel nad úroveň, ku ktorej sa pristupujúci štát v rámci WTO zaviazal.
            
            
               Dňa 15. júla 2013 Rada poverila Komisiu začať rokovania podľa článku XXIV:6 dohody GATT 1994. Komisia rokovala s členmi WTO, ktorí majú právo rokovať, o odvolaní osobitných koncesií v súvislosti s odvolaním listiny Chorvátskej republiky v rámci jej pristúpenia k Európskej únii. 
            
            
               Výsledkom rokovaní s Čínskou ľudovou republikou bol návrh dohody vo forme výmeny listov, ktorá bola parafovaná 7. októbra 2015 v Bruseli („dohoda“). Európska komisia následne navrhla Rade, aby schválila podpísanie dohody.
            
            
               •Súlad s existujúcimi ustanoveniami v danej oblasti politiky
            
            
               
                  Tento návrh je v súlade s praxou EÚ, ktorú uplatňovala po predchádzajúcom rozšírení EÚ.
               
            
            
               •Súlad s ostatnými politikami Únie
            
            
               
                  Tento návrh dodržiava prax EÚ, ktorá je v súlade s vonkajšou činnosťou EÚ a priemyselnou a poľnohospodárskou politikou EÚ.
               
            
            
               2.PRÁVNY ZÁKLAD, SUBSIDIARITA A PROPORCIONALITA
            
            
               •Právny základ
            
            
               
                  Článok 207 Zmluvy o fungovaní Európskej únie (ZFEÚ) v spojení s článkom 218 ods. 5 ZFEÚ, ktorý sa týka podpisu medzinárodných dohôd.
               
            
            
               •Subsidiarita (v prípade iných ako výlučných právomocí) 
            
            
               Tento návrh patrí do výlučnej právomoci Únie podľa článku 3 ods. 1 písm. e) Zmluvy o fungovaní Európskej únie. Zásada subsidiarity sa preto neuplatňuje.
            
            
               •Proporcionalita
            
            
               Čínska ľudová republika bola dotknutá odvolaním koncesií Chorvátskej republiky. Kompenzačné vyrovnania nepresahujú príslušné práva Číny. Návrh je v súlade so zásadou proporcionality.
            
            
               •Výber nástroja
            
            
               Na základe článku 218 ods. 5 ZFEÚ sa vyžaduje rozhodnutie Rady poverujúce na podpis dohody.
            
         
         
            
               3.KONZULTÁCIE SO ZAINTERESOVANÝMI STRANAMI 
            
            
               •Konzultácie so zainteresovanými stranami
            
            
               
                  S Radou (Výborom pre obchodnú politiku) sa viedli pravidelné konzultácie o obsahu rokovaní a ich napredovaní. Európsky parlament (Výbor pre medzinárodný obchod) bol informovaný.
               
            
            
               4.VPLYV NA ROZPOČET
            
            
               
                  Pozri finančný výkaz.
               
            
            
               5.OSTATNÉ PRVKY
            
            
               •Plány vykonávania 
            
            
               Komisia navrhuje Rade, aby dohoda vo forme výmeny listov s Čínskou ľudovou republikou bola podpísaná v mene Únie. Zároveň sa Rade predkladá aj samostatný návrh na uzatvorenie tejto dohody.
            
            
               Výsledky dohody, pokiaľ ide o priemyselné výrobky, budú musieť byť začlenené do prílohy I k nariadeniu Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku prostredníctvom vykonávacieho nariadenia Komisie, ktorým sa mení príloha, na základe článku 9 nariadenia, s cieľom znížiť zmluvné colné sadzby určené v Spoločnom colnom sadzobníku, a to takto:
            
            
               –v colnej položke 6404 19 90 (obuv s vonkajšou podrážkou z kaučuku alebo plastov – ostatná) zníženie súčasnej viazanej colnej sadzby EÚ zo 17 % na 16,9 %,
            
            
               –v colnej položke 8415 10 90 (klimatizačné stroje a prístroje okenného alebo nástenného typu, delené) zníženie súčasnej viazanej colnej sadzby EÚ z 2,7 % na 2,5 %.
            
            
               Pre zvýšenie poľnohospodárskych kvót Komisia prijme podľa článku 187 písm. a) nariadenia o jednotnej spoločnej organizácii trhov [nariadenie (EÚ) č. 1308/2013] vykonávacie nariadenie na otvorenie a spravovanie týchto kvót:
            
            
               –v colnej položke 0703 20 00 pridanie 2 150 ton pre Čínsku ľudovú republiku v rámci colnej kvóty EÚ pre cesnak pri zachovaní súčasnej sadzby v rámci kvóty 9,6 %,
            
            
               –pridanie 650 ton pre Čínsku ľudovú republiku v rámci colnej kvóty EÚ pre huby rodu Agaricus, pripravené, konzervované alebo dočasne konzervované, pri zachovaní súčasnej sadzby v rámci kvóty.
            
            
               Tieto vykonávacie opatrenia sa pripravujú zároveň s týmto návrhom.
            
            
               2015/0297 (NLE)
            
            
               Návrh
            
            
               ROZHODNUTIE RADY
            
            
               poverujúce na podpis Dohody vo forme výmeny listov medzi Európskou úniou a Čínskou ľudovou republikou podľa článku XXIV:6 a článku XXVIII Všeobecnej dohody o clách a obchode (GATT) 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii
            
            
               RADA EURÓPSKEJ ÚNIE,
            
         
         
            
               so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 5,
            
            
               so zreteľom na návrh Európskej komisie,
            
            
               keďže:
            
            
               (1)Rada poverila 15. júla 2013 Komisiu, aby v rámci pristúpenia Chorvátskej republiky k Európskej únii začala rokovania s určitými ďalšími členmi Svetovej obchodnej organizácie podľa článku XXIV:6 Všeobecnej dohody o clách a obchode (GATT) 1994.
            
            
               (2)Komisia viedla rokovania v rámci smerníc na rokovania vydaných Radou.
            
            
               (3)Tieto rokovania sa uzatvorili a Dohoda vo forme výmeny listov medzi Európskou úniou a Čínskou ľudovou republikou podľa článku XXIV:6 a článku XXVIII dohody GATT 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii, bola parafovaná 7. októbra 2015.
            
            
               (4)Táto dohoda by sa mala podpísať v mene Európskej únie, s výhradou jej uzatvorenia k neskoršiemu dátumu,
            
            
               PRIJALA TOTO ROZHODNUTIE:
            
            
               Článok 1
            
            
               Týmto sa schvaľuje podpísanie dohody medzi Európskou úniou a Čínskou ľudovou republikou podľa článku XXIV:6 a článku XXVIII dohody GATT 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii, v mene Európskej únie, s výhradou uzatvorenia uvedenej dohody.
            
            
               Znenie dohody je pripojené k tomuto rozhodnutiu.
            
            
               Článok 2
            
            
               Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
            
            
               Článok 3
            
            
               Rozhodnutie nadobúda účinnosť dňom jeho prijatia.
            
            
               Toto rozhodnutie sa uverejní v Úradnom vestníku Európskej únie.
            
            
               V Bruseli
            
            
               
                     Za Radu
               
               
                     predseda
               
            
            
                     
                        FINANČNÝ VÝKAZ
                     
                  
                  
                     
                  
               
                     
                  
                  
                     
                        DÁTUM: 16/10/2015
                     
                  
               
                     
                        1.
                     
                  
                  
                     
                        ROZPOČTOVÝ RIADOK:
                           Kapitola 12 – Clá a ostatné poplatky 
                     
                  
                  
                     
                  
               
                     
                        2.
                     
                  
                  
                     
                        NÁZOV:
                           Návrh rozhodnutia Rady poverujúceho na podpis Dohody vo forme výmeny listov medzi Európskou úniou a Čínskou ľudovou republikou podľa článku XXIV:6 a článku XXVIII Všeobecnej dohody o clách a obchode (GATT) 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii
                     
                  
               
                     
                        3.
                     
                  
                  
                     
                        PRÁVNY ZÁKLAD:
                           Zmluva o fungovaní Európskej únie, a najmä jej články 207 a 218.
                     
                  
               
                     
                        4.
                     
                  
                  
                     
                        CIELE:
                           Poverenie na podpis Dohody vo forme výmeny listov medzi Európskou úniou a Čínskou ľudovou republikou.
                     
                  
               
                     
                        5.
                     
                  
                  
                     
                        FINANČNÉ DÔSLEDKY
                     
                  
                  
                     
                        BEŽNÝ ROZPOČTOVÝ ROK 2015 
                           (mil. EUR)
                     
                  
                  
                     
                        NASLEDUJÚCI ROZPOČTOVÝ ROK 2016 (v mil. EUR)
                     
                  
                  
                     
                         ROZPOČTOVÝ ROK 2017
                     
                     
                        (mil. EUR)
                     
                  
               
                     
                        5.0
                     
                  
                  
                     
                        VÝDAVKY
                           –
                              Z ROZPOČTU EÚ
                           (NÁHRADY/INTERVENCIE)
                           –
                              VÝDAVKY NÁRODNÝCH ORGÁNOV
                           –
                              INÉ
                     
                  
                  
                     
                        
                           –
                     
                  
                  
                     
                        
                           –
                     
                  
                  
                     
                        
                           –
                     
                  
               
                     
                        5.1
                     
                  
                  
                     
                        PRÍJMY
                     
                     
                        –
                              VLASTNÉ ZDROJE EÚ 
                           (POPLATKY/CLÁ)
                     
                     
                        –
                              NÁRODNÉ
                     
                  
                  
                     
                        – 
                     
                  
                  
                     
                        −2,45
                     
                  
                  
                     
                        –4,9
                     
                  
               
                     
                        5.0.1
                     
                  
                  
                     
                        ODHADOVANÉ VÝDAVKY
                     
                  
                  
                     
                  
                  
                     
                  
                  
                     
                  
               
                     
                        5.1.1
                     
                  
                  
                     
                        ODHADOVANÉ PRÍJMY
                     
                  
                  
                     
                        –
                     
                  
                  
                     
                        –
                     
                  
                  
                     
                        –
                     
                  
               
                     
                        5.2
                     
                  
                  
                     
                        SPÔSOB VÝPOČTU: –
                     
                  
               
                     
                        6.0
                     
                  
                  
                     
                        MOŽNO PROJEKT FINANCOVAŤ Z ROZPOČTOVÝCH PROSTRIEDKOV ZAČLENENÝCH DO PRÍSLUŠNEJ KAPITOLY BEŽNÉHO ROZPOČTU?
                     
                  
                  
                     
                        NIE
                     
                  
               
                     
                        6.1
                     
                  
                  
                     
                        MOŽNO PROJEKT FINANCOVAŤ PRESUNOM MEDZI JEDNOTLIVÝMI KAPITOLAMI BEŽNÉHO ROZPOČTU?
                     
                  
                  
                     
                        NIE
                     
                  
               
                     
                        6.2
                     
                  
                  
                     
                        BUDE POTREBNÝ DOPLŇUJÚCI ROZPOČET?
                     
                  
                  
                     
                        NIE
                     
                  
               
                     
                        6.3
                     
                  
                  
                     
                        BUDE POTREBNÉ ZAČLENIŤ ROZPOČTOVÉ PROSTRIEDKY DO BUDÚCICH ROZPOČTOV?
                     
                  
                  
                     
                        NIE
                     
                  
               
                     
                        POZNÁMKY:
                     
                     
                        Po pristúpení Chorvátskej republiky rozšírila Európska únia svoju colnú úniu. V dôsledku toho sa od Európskej únie podľa pravidiel WTO vyžadovalo (článok XXIV:6 dohody GATT 1994), aby začala rokovania s členmi WTO, ktorí majú právo rokovať v rámci listín ktoréhokoľvek z pristupujúcich členov s cieľom dohodnúť sa na kompenzačnom vyrovnaní. Výsledkom rokovaní s Čínskou ľudovou republikou je predmetná dohoda obsahujúca:
                     
                     
                        – zvýšenie objemu súčasných colných kvót pridelených Číne pre cesnak a huby,
                           – zníženie cla o –0,1 % pre obuv zatriedenú do colnej položky 6404 19 90,
                           – zníženie cla o –0,2 % pre klimatizačné stroje a prístroje zatriedené do colnej položky 8415 10 90.
                        Predpokladá sa, že tieto opatrenia nadobudnú účinnosť do druhej polovice roku 2016.
                     
                  
               
         
            
         
         
      
    ---documentbreak--- 
      
         
               EURÓPSKA KOMISIA
            V Bruseli16. 12. 2015
            COM(2015) 653 final
            PRÍLOHA
            k
            návrhu rozhodnutia Rady
            poverujúceho na podpis Dohody vo forme výmeny listov medzi Európskou úniou a Čínskou ľudovou republikou podľa článku XXIV:6 a článku XXVIII Všeobecnej dohody o clách a obchode (GATT) 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii
            
               
         
         
            
               DOHODA VO FORME VÝMENY LISTOV
            
            
               medzi Európskou úniou a Čínskou ľudovou republikou podľa článku XXIV:6 a článku XXVIII Všeobecnej dohody o clách a obchode (GATT) 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii
            
            
               A. List Európskej únie
            
            
               […], […]
            
            
               Vážená pani/vážený pán,
            
            
               v nadväznosti na rokovania podľa článku XXIV:6 a článku XXVIII Všeobecnej dohody o clách a obchode 1994 (GATT) o zmene listiny Chorvátskej republiky v rámci jej pristúpenia k Európskej únii mám česť navrhnúť toto:
            
            
               Európska únia zaradí na svoju listinu pre colné územie EÚ 28 koncesie uvedené v listine EÚ 27 s týmito zmenami:
            
            
               V colnej položke 0703 20 00 pridanie 2 150 ton pre Čínsku ľudovú republiku v rámci colnej kvóty EÚ pre cesnak pri zachovaní súčasnej sadzby v rámci kvóty 9,6 %.
            
            
               Pridanie 650 ton (čistá hmotnosť pevnej zložky po odkvapkaní) pre Čínsku ľudovú republiku v rámci colnej kvóty EÚ pre huby rodu Agaricus, pripravené, konzervované alebo dočasne konzervované:
            
            
               číslo colnej položky 0711 51 00, sadzba mimo kvóty 9,6 + 191 €/100 kg/net eda, sadzba v rámci kvóty 12 %,
            
            
               číslo colnej položky 2003 10 20, sadzba mimo kvóty 18,4 + 191 €/100 kg/net eda, sadzba v rámci kvóty 23 %,
            
            
               číslo colnej položky 2003 10 30, sadzba mimo kvóty 18,4 + 222 €/100 kg/net eda, sadzba v rámci kvóty 23 %.
            
            
               V colnej položke 6404 19 90 (obuv s vonkajšou podrážkou z kaučuku alebo plastov – ostatná) zníženie súčasnej viazanej colnej sadzby EÚ zo 17 % na 16,9 %.
            
            
               V colnej položke 8415 10 90 (klimatizačné stroje a prístroje okenného alebo nástenného typu, delené) zníženie súčasnej viazanej colnej sadzby EÚ z 2,7 % na 2,5 %.
            
            
               Európska únia a Čínska ľudová republika si navzájom oznamujú ukončenie svojich interných postupov potrebných na nadobudnutie platnosti dohody. Dohoda nadobúda platnosť 14 dní od dátumu prijatia posledného oznámenia.
            
            
               Budem Vám zaviazaný, ak potvrdíte súhlas Vašej vlády s obsahom tohto listu. V takom prípade bude tento list spolu s Vaším potvrdením predstavovať Dohodu vo forme výmeny listov medzi Európskou úniou a Čínskou ľudovou republikou.
            
            
               Vážená pani/vážený pán, prijmite, prosím, prejav mojej najhlbšej úcty.
            
            
               Za Európsku úniu
            
            
               B. List Čínskej ľudovej republiky
            
         
         
            
               […], […]
            
            
               Vážená pani/vážený pán,
            
            
               mám česť potvrdiť prijatie Vášho listu z […] v tomto znení:
            
            
               „V nadväznosti na rokovania podľa článku XXIV:6 a článku XXVIII Všeobecnej dohody o clách a obchode 1994 (GATT) o zmene listiny Chorvátskej republiky v rámci jej pristúpenia k Európskej únii mám česť navrhnúť toto:
            
            
               Európska únia zaradí na svoju listinu pre colné územie EÚ 28 koncesie uvedené v listine EÚ 27 s týmito zmenami:
            
            
               V colnej položke 0703 20 00 pridanie 2 150 ton pre Čínsku ľudovú republiku v rámci colnej kvóty EÚ pre cesnak pri zachovaní súčasnej sadzby v rámci kvóty 9,6 %.
            
            
               Pridanie 650 ton (čistá hmotnosť pevnej zložky po odkvapkaní) pre Čínsku ľudovú republiku v rámci colnej kvóty EÚ pre huby rodu Agaricus, pripravené, konzervované alebo dočasne konzervované:
            
            
               číslo colnej položky 0711 51 00, sadzba mimo kvóty 9,6 + 191 €/100 kg/net eda, sadzba v rámci kvóty 12 %,
            
            
               číslo colnej položky 2003 10 20, sadzba mimo kvóty 18,4 + 191 €/100 kg/net eda, sadzba v rámci kvóty 23 %,
            
            
               číslo colnej položky 2003 10 30, sadzba mimo kvóty 18,4 + 222 €/100 kg/net eda, sadzba v rámci kvóty 23 %.
            
            
               V colnej položke 6404 19 90 (obuv s vonkajšou podrážkou z kaučuku alebo plastov – ostatná) zníženie súčasnej viazanej colnej sadzby EÚ zo 17 % na 16,9 %.
            
            
               V colnej položke 8415 10 90 (klimatizačné stroje a prístroje okenného alebo nástenného typu, delené) zníženie súčasnej viazanej colnej sadzby EÚ z 2,7 % na 2,5 %.
            
            
               Európska únia a Čínska ľudová republika si navzájom oznamujú ukončenie svojich interných postupov potrebných na nadobudnutie platnosti dohody. Dohoda nadobúda platnosť 14 dní od dátumu prijatia posledného oznámenia.
            
            
               Budem Vám zaviazaný, ak potvrdíte súhlas Vašej vlády s obsahom tohto listu. V takom prípade bude tento list spolu s Vaším potvrdením predstavovať Dohodu vo forme výmeny listov medzi Európskou úniou a Čínskou ľudovou republikou.“
            
            
               Mám česť týmto vyjadriť súhlas mojej vlády s uvedeným listom.
            
            
               V mene Čínskej ľudovej republiky